תאי בריבו

**תאי בריבו** (נולד ב-15 בינואר 1998) הוא כדורגלן ישראלי המשחק בעמדת החלוץ בדי.סי. יונייטד מליגת ה-MLS ובנבחרת ישראל.

## קריירת מועדונים
בריבו נולד וגדל באילת, להורים איציק ומאיה. הוא החל לשחק כדורגל כשנתגלה במרכז הספורט הימי של אביו איציק, באילת.

### הפועל ראשון לציון
בגיל 10 עבר למחלקת הנוער של הפועל ראשון לציון, זאת אף על פי שהמשיך להתגורר עם משפחתו בעיר הולדתו, אילת, מה שאילץ אותו להגיע לאימונים בטיסות. כעבור כשנה, אמו מאיה נפטרה ממחלת הסרטן, ביום בו לקבוצת הילדים היה משחק גביע, בריבו שאמו ביקשה שיתמיד בכדורגל, התעקש לשחק, נכנס למשחק במחצית השנייה ואף הבקיע את השער הרביעי בניצחון 1–4. בהמשך עבר להתגורר בראשון לציון.

### מכבי פתח תקווה
בגיל 17 עבר למחלקת הנוער של מכבי פתח תקווה. ב-1 במרץ 2017, ערך בריבו את הופעת הבכורה  שלו בבוגרים, כשנכנס כמחליף בדקה ה-80 בהפסד 2-1 למכבי תל אביב בגביע המדינה.

בעונת 2018/2019 כבש שבעה שערים בליגת העל, מה שלא הספיק לקבוצתו, שירדה לליגה הלאומית בסיום העונה.

בעונת 2019/2020 כבש לראשונה בדרבי של פתח תקווה את שערה הרביעי של מכבי פתח תקווה, בניצחון 4–1.
### וולפסברגר

ב-9 ביולי 2021 עזב את ישראל לראשונה וחתם לשלוש שנים בוולפסברג מהבונדסליגה האוסטרית. ב-14 באוגוסט כבש את שני השערים הראשונים שלו בליגה, בתיקו הביתי 2–2 מול WSG טירול.
### פילדלפיה יוניון

ב-2 באוגוסט 2023 חתם בריבו בפילדלפיה יוניון מה-MLS האמריקאית תמורת 1.4 מיליון אירו בחוזה עד חודש ינואר 2026, עם משכורת של כ-700 אלף אירו לעונה.

ב-18 ביולי 2024 כבש בריבו את השלושער הראשון בקריירה שלו במשחק נגד ניו אינגלנד רבולושן שהסתיים 1–5.

ב-2025 זכה בשחקן החודש של ה-MLS בחודשים פברואר ומרץ.

### די.סי. יונייטד
ב-18 בדצמבר 2025 עבר בריבו לדי.סי. יונייטד מאותה הליגה וחתם על חוזה ל-4 וחצי שנים תמורת סכום העברה של כ-4 מיליון אירו.

הוא ערך את הופעת הבכורה שלו במדי הקבוצה ב-22 בפברואר, כשכבש גם את שער הבכורה שלו בניצחון 1-0 על קבוצתו הקודמת פילדלפיה יוניון במחזור הפתיחה של עונת 2026 ב-MLS.

במחזור השלישי, נגד אינטר מיאמי של ליונל מסי, כבש שוב אך קבוצתו הפסידה 2-1.

## נבחרות ישראל
בשנת 2017 שיחק בנבחרת הנוער של ישראל עד גיל 19, בה רשם שלוש הופעות ושער. ב-2018 זומן לנבחרת הצעירה עד גיל 21 של ישראל, עמה שיחק עד שנת 2020, ובה רשם 13 הופעות וצמד שערים שהבקיע בניצחון הביתי של הנבחרת הצעירה 3–1 על איי פארו, במסגרת מוקדמות יורו 2021 לנבחרות צעירות.

ב-17 במרץ 2022 זומן לראשונה לסגל נבחרת ישראל הבוגרת, לקראת משחקי הידידות מול גרמניה ורומניה, על-ידי המאמן הזמני הלאומי גדי ברומר. ב-26 במרץ 2022 ערך את הופעת בכורה שלו בבוגרים של נבחרת ישראל כשגם פתח בהרכב, בהפסד החוץ במשחק הידידות 0–2 לגרמניה. ב־24 בספטמבר 2022 כבש את שער הבכורה שלו בנבחרת הבוגרת בדקה ה-93 מול אלבניה במשחקה האחרון בליגת האומות 2022/2023, שזיכה את ישראל בניצחון ביתי 1–2.

## חיים אישיים
מקור שמו בעברית הם ראשי תיבות של "תורת ארץ ישראל".

בריבו הוא בעל דרכון פורטוגלי.

ב-12 בדצמבר 2024 נישא לבת זוגו לינוי בר לב ולהם ילדה אחת

## סטטיסטיקה
### מועדונים
**מעודכן ל-12 באוקטובר 2025**

### נבחרת לאומית
*מעודכן ל-12 באוקטובר 2025*

## תארים
קבוצתיים: 

**[[פילדלפיה יוניון]]**: 

מגן האוהדים 2025/2026

**אישיים**
* שחקן המחזור בליגת ה-MLS
* שחקן החודש בליגת הMLS
* MVP של משחק האולסטאר של ה-MLS

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אילת: כדורגלנים
קטגוריה:כדורגלני מכבי פתח תקווה
קטגוריה:כדורגלני וולפסברג
קטגוריה:כדורגלני פילדלפיה יוניון
קטגוריה:כדורגלנים ישראלים באוסטריה
קטגוריה:כדורגלני נבחרת ישראל
קטגוריה:כדורגלנים ישראלים בארצות הברית
קטגוריה:ישראלים שנולדו ב-1998